Արմեն Մելկիկյան

Արմեն Արտավազդի Մելկիկյան (մայիսի 5, 1984(1984-05-05), Երևան, Հայկական ԽՍՀ, ԽՍՀՄ), ՀՀ պետական գործիչ, Եվրոպական միությունում և Համաշխարհային մաքսային կազմակերպությունում Հայաստանի Հանրապետության մաքսային կցորդ։


== Կրթություն ==
1990-1998 թթ. - սովորել է Երևանի Ա. Պ. Չեխովի անվան թիվ 55 միջնակարգ դպրոցում։
1998-2000 թթ. - սովորել և ավարտել է Հայաստանի պետական ճարտարագիտական համալսարանի հենակետային վարժարանը։
2000-2005 թթ. - սովորել և ավարտել է Հայ-ռուսական (սլավոնական) համալսարանը կիռարական մաթեմատիկայի և ինֆորմատիկայի ֆակուլտետը՝ մաթեմատիկոս-ցանցային ծրագրավորողի մասնագիտությամբ։
2005–2008 թթ. - սովորել և ավարտել է Հայ-ռուսական (սլավոնական) համալսարանի ասպիրանտուրան՝ «Դրամաշրջանառություն, ֆինանսներ և վարկ» մասնագիտացմամբ։ Տնտեսագիտության թեկնածու (2008), գիտական աշխատությունների և գիտավերլուծական հոդվածների հեղինակ։ Թեկնածուական թեզ «Ներդրումային գրավչության բարձրացման հիմնախնդիրները անցումային տնտեսության պայմաններում» (ՀՀ օրինակով) թեմայով և ստացել տնտեսագիտական գիտությունների թեկնածուի կոչում։
2007–2009 թթ. - սովորել և ավարտել է Վիեննայի Միջազգային համալսարարանը (Ավստրիա)՝ բիզնեսի կառավարման մագիստրոսի որակավորմամբ։


== Աշխատանքային գործունեություն ==
2001–2003 թթ. - աշխատել է «WebStudio CIS» ՍՊԸ-ում որպես վեբ դիզայներ։
2004–2005 թթ. - աշխատել է «Էներգաչափ» ՓԲԸ-ում որպես շուկայական հետազոտությունների և վաճառքի բաժնի մասնագետ։
2005–2007 թթ. - եղել է Հայաստանի թենիսի ֆեդերացիայի գործադիր տնօրեն։
2006-2007 թթ. - «Կինետիկ» ՓԲԸ-ում որպես կոմերցիոն տնօրեն։
2007-2008 թթ. - «RRS Capital Strategies Service» (Վիեննա, Ավստրիա) վճարովի պրակտիկա։
2008-2009 թթ. - Հայ-ռուսական (սլավոնական) համալսարանի ռեկտորի օգնական։
2009-2010 թթ. - ՀՀ կառավարությանն առընթեր պետական եկամուտների կոմիտեի նախագահի օգնական։
2010 թ.- 2014 թ․ - ՀՀ կառավարության որոշոմամբ նշանակվել է Եվրոպական միությունում և Համաշխարհային մաքսային կազմակերպությունում Հայաստանի Հանրապետության մաքսային կցորդ։
2014 թ (մարտի 26)- ՀՀ կառավարությանն առընթեր պետական եկամուտների կոմիտեի մաքսային վիճակագրության, վերլուծության և ռիսկերի կառավարման վարչության պետ
2014 թ.-2016 թ․- ՀՀ ֆինանսների նախարարության միջազգային համագործակցության վարչության պետ։
2016 թ. - 2017 թ. - ՀՀ կառավարության աշխատակազմ, ֆինանսատնտեսագիտական վարչության պետի պաշտոնակատար։
2017 թ.-2018 թ. - Հայաստանի վերականգնվող էներգետիկայի և էներգախնայողության (R2E2) հիմնադրամի տնօրեն։
2018 թ. - ԵՎՐԱՍԻԱԿԱՆ ԶԱՐԳԱՑՄԱՆ ԲԱՆԿԻ (EDB) ներկայացուցչության տնօրեն։ (Նստավայր` Երեւան, Հայաստան)Ամուսնացած է, ունի երկու դուստր։ Անկուսակցական է։
Այլ գործունեություն

Ֆինանսական և տեխնիկական համագործակցության հայ-գերմանական միջկառավարական հանձնաժողովի հայկական կողմի քարտուղար՝ ՀՀ վարչապետի որոշում N 608-Ա 29 հունիսի 2011 թվականի (2014)։
Հայ-ավստրիական առևտրատնտեսական և գիտատեխնիկական համագործակցության խառը հանձնաժողովի հայկական կողմի քարտուղար՝ ՀՀ վարչապետի որոշում N 462-Ա 25 մայիսի 2011 թվականի (2014)։
«Հայաստանի Հանրապետության կառավարության և Ռուսաստանի Դաշնության կառավարության միջև Եվրասիական տնտեսական միությանն անդամակցելու շրջանակ­ներում Հայաստանի Հանրապետությանը տեխնիկական և ֆինանսական աջակցություն ցուցաբերելու մասին» համաձայնագրի նպատակների իրագործ­ման նկատմամբ հսկողության և Հայաստանի Հանրապետության գործադիր իշխանու­թյան մարմինների փոխգործակցությունը համակարգելու նպատակով ստեղծված աշխատան­քային խմբի հայկական կողմի համանախագահ՝ ՀՀ վարչապետի որոշում N 559-Ա 30 հունիսի 2015 թվականի։
Եվրասիական զարգացման բանկի խորհրդին կից ռազմավարական կոմիտեի անդամ (2014 - 2017թթ)։
Կայունացման և Զարգացման Եվրասիական հիմնադրամի  փորձագիտական խորհրդի անդամ (2014 – 2017 թթ)։


== Ծանոթագրություններ ==